alexandrainst/scandi-wiki huggingface dataset:
Makaronisk dikting

Makaronisk dikting er ei form for poesi som blandar to språk, til dømes latin og eit folkespråk. Teknikken kan brukast for å oppnå ein komisk eller parodisk verknad, men finst også i alvorlege verk som hymner. Makaronisk dikting kan bruka latinske ord eller endingar sett saman med det andre språket. Språkblandinga kan ha som mål å skapa humor eller brukast som eit lyrisk verkemiddel.

Makaronisk dikting har utgangspunkt i mellomalderpreiker på latin og lokale talespråk. Fleire dikt frå mellomalderen er makaroniske, til dømes dikt i Carmina Burana-samlinga og salmen «In dulce jubilo», som er blitt kjend som julesongen «Eg synger jolekvad».

Den humoristiske sjangeren byrja i Italia på slutten av 1400-talet med diktet Macaronea (Carmen maccaronicum) av Tifo Odasi, truleg namngjeve etter bondekosten med pasta eller makaroni. Den mest berømte av etterfølgjarane hans i Italia er Teofilo Folengo. I England finn vi John Skelton, i Skottland William Drummond og i Tyskland loppeheltediktet Die Flohiade ('Flohiaden'). Rabelais og Molière har òg nytta metoden. 

Nyare dikting som er blitt kalla makaronisk er dikt som inneheld fleire linjer på framande språk, som The Waste Land av T.S. Eliot eller Cantos av Ezra Pound.

Døme
I Norden finst fleire utgåver av eit dikt som byrjar med «Gingimus in gadibus» eller «gatis», 'lat oss gå i gata' på tøyselatin.

Makaranisk dikting er spesielt vanleg i tospråklege kulturar. Frå Irland og Skotland finst det mange tradisjonelle songar med vers som vekslar mellom gælisk og engelsk.  Eit døme:

When I came down to Glasgow first,
a-mach air Tìr nan Gall.
I was like a man adrift,
air iomrall 's doll air chall.

Bakgrunnsstoff
Friedrich Wilhelm Genthe, Geschichte der macaronischen poesie: und sammlung ihrer vorzüglichsten denkmale (1829)

Kjelder
Nordisk familjebok (1886), «Makaronisk poesi»
Sunnanfari (1897) «Maccarónskur skáldskapur»
latin
fleirspråklege verk

språkleik
humor
Osasco

Osasco er ein by i delstaten São Paulo i Sør-Brasil.

Klima 
Klimaet i Osasco  vert rekna som subtropisk eller høgtliggjande tropisk klima.

Bibliografi 
 SANAZAR, Hirant. Osasco - Sua história, sua gente: Osasco, ed. do autor, 2003.
 FAVARÃO, Mazé (apres.). Osasco conta sua história através dos bairros: Osasco, Secretaria de Educação, 2007.
 METROVICHE, Eduardo (org.). Osasco - Um século de fotografia: Osasco, Maxprint Editora, 2007.

Referansar 
 IBGE, folketal i byar i Brasil.

Byar i Brasil
Regionen São Paulo
Busetnader grunnlagde i 1962
Yoshikatsu Kawaguchi

Yoshikatsu Kawaguchi () er ein japansk fotballspelar. Han spelte m.a. på det japanske landslaget under fotball-VM 2010 i Sør-Afrika.

Bakgrunnsstoff

Japanske fotballspelarar
Ole Christian Andersen Nøstvig

Ole Christian Andersen Nøstvig () var ein norsk gardbrukar og stortingsmann frå Velfjord i Nordland.

Far hans var gardbrukar i Velfjord. Sjølv tok han over farsgarden i 1804 og dreiv denne i lang tid. I 1838 vart han vald inn i det fyrste heradsstyret og var ordførar i fleire år. Også fleire år som forlikskommissær og valmann.

Nøstvig representerte Nordlands amt på Stortinget 1830-37 og 1842-45. Til Stortinget 1827 og 1828 var han 1. varamann, og møtte på omframstortinget 1828 frå 3. juni. Både i 1830, -33, -36, -42- og -45 var han medlem av kyrkjekomiteen, på omframstortinget 1836-37 av kyrkjekomite nr 2. Elles var han 1830 og -33 medlem av matrikkelkomiteen, 1833 av komiteen om tiend i Finmarken, 1836, 1836-37 og 1845 av valkomiteen samt medlem av Lagtinget 1836, 1836-37, 1842 og 1845. I 1836 var han medlem av riksretten mot Severin Løvenskiold.

Han døydde på garden sin Velfjord i 1852 «af langvarig Sygdom».

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1827-1829
Stortingsrepresentantar 1830-1832
Stortingsrepresentantar 1833-1835
Stortingsrepresentantar 1836-1838
Stortingsrepresentantar 1839-1841
Stortingsrepresentantar 1842-1844
Stortingsrepresentantar 1845-1847
Stortingsrepresentantar for Nordland
Norske gardbrukarar
Ordførarar i Brønnøy
Folk frå Brønnøy
Nils Isaksson Kulstad

Nils Isaksson Kulstad () var ein norsk gardbrukar, fiskar, lensmann og stortingsmann frå Vefsn i Nordland. Han var farfar til Nils M. Kulstad.

Faren var leiglending på garden Kulstad. Han tok over bygslet av garden etter far sin, og dreiv denne. I 1863 kjøpte han garden og dreiv han til ein son tok over. Han dreiv også fiske og var 1841-57 lensmann i Vefsn. Elles var han medlem av heradsstyret i mange år og av forlikskommisjonen.

Kulstad var 3. representant frå Nordlands amt på Stortinget både i 1839 og i 1842. I 1839 medlem av næringskomite nr 1, 1842 av justiskomiteen.

Han døydde på garden sin, Jomfruremma i Vefsn, i 1875.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1839-1841
Stortingsrepresentantar 1842-1844
Stortingsrepresentantar for Nordland
Norske gardbrukarar 
Folk frå Vefsn
Martinus Henriksson Heggelund

Martinus Bertinus Henriksson Heggelund () var ein norsk gardbrukar og handelsmann frå Hadsel i Nordland.

Faren var gardbrukar og handelsmann på Steilo i Hadsel. Sonen tok over farsgarden i 1854 og deltok som handelsmann i lofotfisket i fleire år. Han var ordførar i Hadsel i mange år og elles forlikskommissær.

Heggelund representerte Nordlands amt på Stortinget 1868-69 og 1871-73. Han var medlem av næringskomite nr 1 og 1872-73 også av Lagtinget. 

Han døydde på garden sin i 1874.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1868-1870
Stortingsrepresentantar 1871-1873
Folk frå Hadsel
Norske gardbrukarar frå 1800-talet
Arnt Kristoffersson Seljelid

Arnt Kristoffersen Seljelid () var ein norsk fiskar, gardbrukar, ordførar og stortingsmann frå Mo på Helgeland.

Han var frå Dalsgrenda i Mo, far hans var gardbrukar. I yngre år var han fiskar, frå 1859 var han gardbrukar på Seljelid i Hemnes. Fram til 1874 var han leiglending, sidan var han sjølveigar. Han var medlem av heradsstyret i Hemnes frå 1863, ordførar frå 1869 til han døydde.
 
Seljelid var stortingsmann for Nordlands amt 1871-79. Den fyrste perioden, 1871-73, var han medlem av næringskomite nr 1, dei to neste periodane av gasje- og pensjonskomiteen, medlem av Lagtinget i 1879. Han vart vald for ein ny stortingsperiode, 1880-82, men døydde heime på garden sin i Hemnes før tinget vart opna.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1871-1873
Stortingsrepresentantar 1874-1876
Stortingsrepresentantar 1877-1879
Stortingsrepresentantar for Nordland
Ordførarar i Hemnes
Norske gardbrukarar
Folk frå Rana
Folk frå Hemnes
Ole Hansson Skogshavn

Ole Petter Hansson Skogshavn () var ein norsk gardbrukar og stortingsmann frå Dyrøy i Troms.

Skogshavn var son av ein gardbrukar og fiskar. Han tok i si tid over farsgarden Skogshavn og dreiv denne. Han kom i 1838 med i det fyrste heradsstyret i Dyrøy, der han var medlem til 1848. I tillegg var han med i forlikskommisjonen og fleire gongar valmann.

Skogshavn representerte Finmarkens amt, ein felles krins for Troms og Finnmark, på Stortinget 1836-39. Både i 1836 og på omframstortinget 1836-37 var han medlem av næringskomiteen, i 1839 var med i næringskomite nr 2.

Han døydde på garden sin i Dyrøy i 1859.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1836-1838
Stortingsrepresentantar 1839-1841
Stortingsrepresentantar for Finnmark 
Norske gardbrukarar 
Folk frå Dyrøy
Peder Andersen

Peder Andersen () var ein lærar, gardbrukar, emissær og stortingsmann frå Bardu i Troms.

Andersen var son av ein gardbrukar i Bardu. Han gjekk aldri på skule i barneåra, lesing og rekning lærde han seg heime. Dei fyrste øvingane i skriving og rekning skal ha foregått med kol på høvla trestykke. Han vart lærar og frå 1847 gardbrukar på Moen i Bardu. 

Andersen var den fyrste ordføraren i Bardu og elles med i forlikskommisjonen. Om vintrane reiste han fleire år som emissær for indremisjonen og for heidningmisjonen. Nokre vintrar under lofotfisket var han styrar av forsamlingshuset på Kalle i Lofoten.

Både for 1868-69 og 1871-73 var han 2. representant frå Tromsø amt på Stortinget. Heile tida var han medlem av budsjettkomiteen. Andersen døydde i 1873 under stortingsopphaldet i Christiania.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1868-1870
Stortingsrepresentantar 1871-1873
Stortingsrepresentantar for Troms
Ordførarar i Bardu
Norske gardbrukarar
Norske lærarar
Folk frå Bardu
Morten Olsson Lundberg

Morten Olsson Lundberg () var ein norsk lærar, gardbrukar, ordførar og stortingsmann frå Bardu i Troms.

Lundberg var son av ein gardbrukar i Bardu. Sjølv gjekk han seminaret i Tromsø, der han tok eksamen i 1858. Dei neste 24 åra, fram til 1882, var han lærar i Bardu. I 1866 gifta han seg til ein gard i bygda, så han var gardbrukar òg. År 1882 vart han tilsett som lærar og kyrkjesongar i Bodin i Nordland.

Lundberg var ordførar 1873-82 i Bardu og 1884-89 i Bodin. Han hadde elles andre kommunale verv både i Bardu og seinare i Bodin.

Lundberg var stortingsmann frå Tromsø amt frå 1874-79. I begge dei to stortingsperiodane var han medlem av budsjettkomiteen.
  
Han døydde i Bodin i 1889.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1874-1876
Stortingsrepresentantar 1877-1879
Stortingsrepresentantar for Troms
Ordførarar i Bardu
Ordførarar i Bodin
Norske lærarar
Norske gardbrukarar
Folk frå Bardu
Henning Olsen

Henning Martinius Olsen () var ein norsk fiskar, gardbrukar og stortingsmann frå Ibestad i Troms. Ole Hansson Skog var far hans.

Olsen var 1856-57 roar for tollaren i Vadsø distrikt. Han dreiv fiske på Finnmarka og i Lofoten som høvedsmann og var gardbrukar på farsgarden. Frå 1863 til han døydde var han medlem av heradsstyret i Ibestad, ei tid som varaordførar. Elles forlikskommissær i mange år. Frå 1871 var han styreformann i den lokale sparebanken.

Han var 2. representant for Tromsø amt på Stortinget 1880-82, der han var medlem av næringskomite nr 1. Olsen døydde i Christiania våren 1881, midt under stortingsopphaldet.

Kjelde 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1880-1882
Folk frå Ibestad
Vandalisk

Vandalsk var eit germansk språk som truleg var nært i slekt med gotisk. Vandalane busette seg i det sørlege Spania i følgje med andre germanske og ikkje-germanske folk (visigotarar, alanar og fleire), før dei flytta til Nord-Afrika, til området kring Kartago, i 429.

Ein veit svært lite om det vandalske språket utover at det var austgermansk, og i slekt med gotisk. Ein kjenner berre nokre få personnamn frå språket. Eit fragment av vandalsk kan vere gitt att i eit latinsk verk om krigen mot germanarane; her finn vi orda «eils» (krigsropet 'heil') og «scapia matzia ia drincan» ([lat oss] 'skaffe mat og drikke').

Kjelder:

Austgermanske språk
Utdøydde språk i Europa
Einskildspråk
Burgundisk

Burgundisk er eit utdøydd austgermansk språk som blei brukt av burgundarar i Burgund i søraustlege Gallia så seint som 400-talet.

Ein veit lite om språket. Det er skrive ned nokre personnamn på burgundarar, og ein del dialektord som ein framleis nyttar i området i moderne tid, kan vera avleidde frå det gamle burgundiske språket, men det er ofte vanskeleg å skilja desse frå germanske ord av anna opphav. 

Austgermanske språk
Utdøydde språk i Europa
Einskildspråk

en:Burgundians#Language
Shah Deniz-feltet

Shah Deniz-feltet er det største naturgassfeltet i Aserbajdsjan. Det ligg sør i Kaspihavet, utanfor kysten av Aserbajdsjan, om lag 70 km søraust for Baku på ei djupne på om lag 600 m. Feltet dekkjer om lag 860 km². Shah Deniz-gassen og kondensatfeltet vart oppdaga i 1999. Det fører gass til Europa utan å gå gjennom land som Russland og Iran, som vert rekna som politisk utstabile. av somme for å få i stand Nabucco-røyrleidningen.

Eigarskap
Shah Deniz-feltet vert operert av BP som eig 25,5%. Andre partnarar er Statoil (25,5%), SOCAR (10%), Total S.A. (10%), LukAgip, eit interessentskap med Eni og LUKoil (10%), OIEC (10%) og TPAO (9%).

Reservar
Shah Deniz-reservane er estimert til å innehalde mellom 1,5 milliardar tønner til 3 milliardar tønner olje tilsvarande 50 til 100 milliardar kubikkmeter gass. Gassproduksjonen ved oppstarten i 2005 vart estimert til om lag 7 milliardar kubikkmeter årleg. Shah Deniz-feltet inneheld òg gasskondensat i overkant av 400 millionar kubikkmeter.

Røyrleidning
Den 692 km lange Sør-Kaukausus-røyrleidninga, som kom i drift frå slutten av 2006, transporterer gass frå Shah Deniz-feltet i den aserbajdsjanske sektoren av Kaspihavet til Tyrkia via Georgia. 

Det tilknytte kondensatet vert blanda med olje frå ACG-feltet og transportert til Tyrkia via Georgia langs Baku–Tbilisi–Ceyhan-røyrleidninga.

Nyare utvikling
Shah Deniz-systemet starta å produsere gass mot slutten av desember 2006, tre månader seinare enn venta, men vart tvungen til å stenge ei kort stund i januar 2007. Dette medførte at Georgia måtte kjøpe naudgassforsyningar frå Russland til marknadspris. Georgia håpte at produksjonen frå Shah Deniz ville gjere landet mindre avhengig av Russland når det kom til energi og politikk.

I juli 2007 var gassanlegget på Sangachalterminalen fullt operasjonelt, der all gassen frå Shah Deniz vart prosessert.

Shah Deniz trinn 2 er no godkjend. Dette prosjektet omfattar ei ny gassplattform, undersjøiske brunnar og utviding av gassanlegget på Sangachalterminalen, til ein estimert kostnad på minst $10 milliardar.

Sjå òg
Azeri-Chirag-Guneshli
Umid-feltet
Shafag-Asiman
Nakhichevan-feltet

Kjelder
Denne artikkelen bygger på «Shah Deniz gas field» frå ,  den 17. desember 2010. 
 oppgav desse kjeldene:

Bakgrunnsstoff
 Shah Deniz på Rigzone 
 Shah Deniz på Offshore Technology

Olje- og gassfelt i Aserbajdsjan
Olje- og gassfelt i Kaspihavet
BP
Fylkesveg 349 i Rogaland

Sjå òg fylkesveg 349 (fleirtyding).
Fylkesveg 349 i Rogaland (Løwenstrasse) går mellom Stokka og Forussletta i Sandnes kommune. Vegen er 2 km lang.

Kommunar og knutepunkt

  Forusbeen
 
 
  Forussletta

Bakgrunnsstoff

 349
Vegar i Sandnes
Fylkesveg 349

Fylkesveg 349 finst i fleire fylke i Noreg:

Fylkesveg 349 i Nord-Trøndelag
Fylkesveg 349 i Rogaland
Fylkesveg 349 i Troms

Fylkesvegfleirtyding

nb:Fylkesvei 349 (andre betydninger)
Fylkesveg 329 i Rogaland

Sjå òg fylkesveg 329 (fleirtyding).
Fylkesveg 329 i Rogaland går mellom Soma og Bærheim i Sandnes kommune. Vegen er 1,1 km lang.

Kommunar og knutepunkt

 Soma

 Bærheim

Bakgrunnsstoff

 329
Vegar i Sandnes
Fylkesveg 332 i Rogaland

Sjå òg fylkesveg 332 (fleirtyding).
Fylkesveg 332 i Rogaland går mellom Elveplassen i Sentrum og Vatnekrossen på Øvre Hana i Sandnes kommune. Vegen er 2,7 km lang.

Kommunar og knutepunkt

 Sentrum,  Hovevegen,  Austråttbakken/Høylandsgata
 Nedre Hana,  Dalevegen
  Øvre Hana,  Noredalsvegen til  Hommeland

Bakgrunnsstoff

 332
Vegar i Sandnes
Fylkesveg 332

Fylkesveg 332 finst i fleire fylke i Noreg:

Fylkesveg 332 i Aust-Agder
Fylkesveg 332 i Hedmark
Fylkesveg 332 i Nordland
Fylkesveg 332 i Rogaland
Fylkesveg 332 i Sogn og Fjordane
Fylkesveg 332 i Troms
Fylkesveg 332 i Østfold

Fylkesvegfleirtyding

nb:Fylkesvei 332 (andre betydninger)
Fylkesveg 330 i Rogaland

Sjå òg fylkesveg 330 (fleirtyding).
Fylkesveg 330 i Rogaland (Hovevegen) går mellom Sentrum og Ganddal i Sandnes kommune. Vegen er 3,2 km lang.

Kommunar og knutepunkt

 Sentrum,  Gravarsvegen til  Vatnekrossen,  Austråttbakken/Høylandsgata → 

 Ganddal →  →

Bakgrunnsstoff

 330
Vegar i Sandnes
Fylkesveg 334 i Rogaland

Sjå òg fylkesveg 334 (fleirtyding).
Fylkesveg 334 i Rogaland går mellom Brattebø og Sentrum i Sandnes kommune. Vegen er 3,9 km lang og utgjer Håbafjellvegen, nordre del av Gamle Ålgårdsvegen, Austråttbakken og Øylandsgata.

Kommunar og knutepunkt

  Brattebø
  Brattebø
 Høyland kyrkje
  Høylandsmyra
   Høylandsmyra → 
 Austråttvegen frå Austrått Vest til  Iglemyr
 Sentrum,  til  Ganddal,  til  Hana
  Elveplassen →

Bakgrunnsstoff

 334
Vegar i Sandnes
Fylkesveg 334

Fylkesveg 334 finst i fleire fylke i Noreg:

Fylkesveg 334 i Aust-Agder
Fylkesveg 334 i Hedmark
Fylkesveg 334 i Rogaland
Fylkesveg 334 i Sogn og Fjordane

Fylkesvegfleirtyding
Code geass R2

Code Geass R2 eller Code Geass: Lelouch of the Rebellion er ein japansk animeserie. 

Han handlar om Lelouch VI Britannia, som har fått ei spesiell gåve, Geass, som gjev han evna til å få kven som helst til å gjera kva som helst.
Lelouch har blitt hjernevaska. Han vil finne syster si, som han ikkje veit kvar er etter hjernevaskinga. Lelouch har funne ut kva livsoppgåva hans er,og gjer kva som helst for at akkurat dette skal gå i oppfylling.

Anime
Hans Zimmer

Hans Florian Zimmer () er ein tyskfødd filmmusikkomponist busett i Los Angeles, California.

Zimmer vart fødd i Frankfurt, og flytte til London som tenåring. Han starta den musikalske karrieren sin ved å spela keyboard og synthesizer for banda Ultravox og The Buggles (kjend for songen Video Killed the Radio Star) med fleire. I London møtte han filmmusikkomponisten Stanley Myers, og dei to starta eit samarbeid i lag innan filmmusikk. 

Zimmer laga sin fyrste filmmusikkk på eiga hand med filmen Terminal Exposure frå 1987. Han var produsent for filmmusikken til Den siste keiseren frå same året, som vann Oscar for beste filmmusikk. 

Gjennombrotet til Zimmer kom likevel med filmen Rain Man frå 1988. Zimmer komponerte musikken åleine, og filmen vart nominert til ein Oscar for beste filmmusikk. Etter dette har Zimmer komponert musikken til ei rekkje Hollywood-filmar og vunne både Oscar-prisar, Grammy-prisar, Satellite Awards og fleire andre utmerkingar for arbeidet sitt. Nokre av dei mest kjende er filmmusikken til Gladiatoren (i samarbeid med Lisa Gerrard), Prinsen av Egypt, Rødt hav, Jakten på Rød Oktober, Løvenes konge og The Rock.

Filmmusikk av Hans Zimmer (utval)

1987
Terminal Exposure (with Stanley Myers)
Going for Gold (fjernsyn) - Kjenningsmelodi

1988
Rain Man (Oscar Nomination)

1989
Black Rain
På tur med Miss Daisy

1990
Pacific Heights
Days of Thunder

1991
Thelma & Louise
Regarding Henry
K2
White Fang (med Basil Poledouris)

1992
Toys
Radio Flyer
A League Of Their Own
The Power of One

1993
Åndenes hus
Kalde rumper (med Nick Glennie-Smith)

1994
Drop Zone
Løvenes konge

1995
Nine Months
Rødt hav

1996
Muppet Treasure Island
The Rock (med Nick Glennie-Smith og Harry Gregson-Williams)
Broken Arrow

1997
Livets lyse side
The Peacemaker
Frøken Smillas fornemmelse for sne (med Harry Gregson-Williams)

1998
Den tynne røde linjen (Oscar Nomination)
Prinsen av Egypt (Golden Globe & Oscar Nomination)

1999
Chill Factor (med John Powell)

2000
Mission: Impossible 2
Gladiatoren (med Lisa Gerrard)
Veien til El Dorado (med John Powell)

2001
Black Hawk Down
Pearl Harbor
Hannibal

2002
The Ring

2003
Den siste Samurai (
Pirates of the Caribbean: The Curse of the Black Pearl (med Klaus Badelt m.fl.)
Solens tårer
Johnny English (kjenningsmelodi skriven med Robbie Williams)

2004
Spanglish 
Stor ståhai
King Arthur

2005

Madagaskar (med Heitor Pereira og James Dooley)
Batman Begins (med James Newton Howard)

2006
Pirates of the Caribbean: Dead Man's Chest
Da Vinci-koden (Golden Globe Nomination)
The Holiday

2007
Pirates of the Caribbean: At World's End
The Simpsons Movie

2008
The Dark Knight (med James Newton Howard) (Grammy Winner)
Kung Fu Panda (med John Powell)
Madagaskar 2

2009
Engler og demoner
Sherlock holmes (Oscar Nomination)

2010
Grusomme meg
Inception
Megahjerne

2011
Pirates of the Caribbean: On Stranger Tides
Kung Fu Panda 2
Sherlock Holmes 2

2012
The Dark Knight Rises (med James Newton Howard)

Kjelder 

 Engelsk Wikipedia om Hans Zimmer, henta inn 17. desember 2010.

Tyske komponistar
Tyske filmmusikkomponistar
Folk frå Frankfurt am Main
Oscarvinnarar
Grammy-vinnarar
Borger Hansson Ulveland

Borger Hansson Ulveland () var ein norsk gardbrukar og stortingsmann frå Øvre Eiker i Buskerud.

Far til Ulveland var gardbrukar på Lo i Øvre Eiker. Sonen kjøpte i 1811 av far sin garden Ulveland i same bygda. Han dreiv Ulvelandsgarden til 1853, då overtok han garden Steinset av svigerfaren og flytta dit, der han døydde 13 år seinare.

Ulveland var stortingsmann for Buskeruds amt 1833-37. I 1833 var han medlem av militærkomiteen, medan han i 1836 og på omframstortinget 1836-37 var medlem av Lagtinget og militærkomiteen. Som medlem av Lagtinget var han i 1836 med i riksretten 1836 mot Severin Løvenskiold. Frå 1837 til -57 var Ulveland medlem av heradsstyret i Øvre Eiker, ordførar 1846-48. 

Han døydde på garden sin i Øvre Eiker i 1866.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1833-1835
Stortingsrepresentantar 1836-1838
Stortingsrepresentantar for Buskerud
Norske gardbrukarar
Folk frå Øvre Eiker
Christopher Simonsen Fougner

Christopher Simonsen Fougner () var ein norsk gardbrukar, veg- og brubyggjar og stortingsmann frå Eiker i Buskerud.

Fougner overtok i 1818 halvparten av farsgarden i Eiker. Denne dreiv han fram til 1851. Han flytta då til garden Økern i Østre Aker, ein gard han hadde eigd sidan 1845. Fougner var oppteken av anleggsverksemd, bygde både vegar og bruer. Største bruene han bygde var dei ved Hønefoss og ved Vikersund. Han var medlem av Hole heradsstyre frå 1837 til -49, ordførar i fleire år.

Fougner representerte Buskeruds amt på Stortinget 1836-45 og 1851. Han var i 1836 medlem av budsjettkomiteen, 1836-37 av gasjekomiteen, 1839 av komiteen om stempla papir, 1839-45 av militærkomiteen. I 1851 var han medlem av Lagtinget og tollkomiteen. Elles var han medlem av skogkommisjonen av 1849.

Han døydde i Aker i 1869.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1836-1838
Stortingsrepresentantar 1839-1841
Stortingsrepresentantar 1842-1844
Stortingsrepresentantar 1845-1847
Stortingsrepresentantar 1851-1853
Stortingsrepresentantar for Buskerud 
Ordførarar i Hole
Norske gardbrukarar
Borger Kristoffersson Hoen

Borger Kristoffersson Hoen () var ein norsk gardbrukar, ordførar og stortingsmann frå Øvre Eiker i Buskerud. Kristoffer Borgersson Hoen var far hans, Olaus Borgersen Fjerdingstad son hans.

Hoen var gardbrukar frå 1823 på Vollstad og frå 1827 på Hoen. Han kom med i det fyrste heradsstyret i 1838, og var medlem av dette fram til 1873. I åtte år var han ordførar. Elles forlikskommissær 1852-56 og i mange år styreformann i sparebanken.

Hoen var 3. representant frå Buskeruds amt på Stortinget i 1842. Han var då medlem av næringskomite nr 1. Også i 1845 møtte han på Stortinget, då som 1. varamann. Ved det høvet var han medlem av tollkomiteen.

Han døydde 1877 på garden sin i Øvre Eiker.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar for Buskerud
Stortingsrepresentantar 1842-1844
Stortingsrepresentantar 1845-1847
Ordførarar i Eiker
Norske gardbrukarar
Folk frå Øvre Eiker
Olaus Borgersen Fjerdingstad

Olaus Borgersen Fjerdingstad () var ein norsk gardbrukar og stortingsmann frå Øvre Eiker i Buskerud. Borger Kristoffersson Hoen var far hans.

Han var gardbrukar på Fjerdingstad i Øvre Eiker. I 1853 kom han inn i heradsstyret og var i mange år ordførar. Fjerdingstad var stortingsmann 1871-76 for Buskeruds amt. Frå 1871 til -74 var han medlem av justiskomite nr 1, 1875-76 av justiskomiteen. I den andre stortingsbolken, 1874-76, var han også medlem av Lagtinget.

Han døydde på garden sin i Øvre Eiker i 1898.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1871-1873
Stortingsrepresentantar 1874-1876
Stortingsrepresentantar for Buskerud
Ordførarar i Øvre Eiker
Norske gardbrukarar
Folk frå Øvre Eiker